พี่ชาย สารภาพ แนะ ป็อกบา ย้ายหนีผีแดง เมื่อปี 2012
สำนักข่าวต่างประเทศรายงานวันที่ 21 ก.พ. ว่า ฟลอร็องแต็ง ป็อกบา  กองหลังทีมแซงต์ เอเตียนน์ ซึ่งเป็นพี่ชายของ พอล ป็อกบา กองกลางของแมนเชสเตอร์ ยูไนเต็ด ยอมรับ เขามีส่วนแนะนำให้น้องชายของเขาย้ายออกจากถิ่นโอลด์ แทรฟเฟิร์ด เมื่อปี 2012,สำหรับ ป็อกบา ไม่ได้รับโอกาสลงเล่นทีมชุดใหญ่ของแมนเชสเตอร์ ยูไนเต็ด มากเท่าที่ควร ก่อนจะตัดสินใจย้ายไปอยู่กับทีมยูเวนตุสเมื่อปี 2012 ในยุคที่ เซอร์ อเล็กซ์ เฟอร์กูสัน เป็นผู้จัดการทีม อย่างไรก็ตาม เมื่อช่วงซัมเมอร์ที่ผ่านมา ปิศาจแดง ทุ่มเงินเป็นสถิติโลก 89 ล้านปอนด์ คว้าตัว ป็อกบา กลับมาสู่โรงละครแห่งความฝันอีกครั้ง,ผมบอก พอล ในปี 2012 ว่าเขาต้องย้ายออกจากทีมแมนเชสเตอร์ ยูไนเต็ด เพื่อความก้าวหน้าในอาชีพของเขา แม่กับผมอยู่ที่บ้านของพอล ตอนที่ เซอร์ อเล็กซ์ เฟอร์กูสัน และ ปาทริซ เอฟรา มาโน้มน้าวให้พอล อยู่กับยูไนเต็ดเ ตอนที่เขาอยากย้ายไปยูเวนตุส พอล ทำได้เพียงเล่นให้กับทีมสำรองของยูไนเต็ด และได้เล่นกับทีมชุดใหญ่แค่ 10 หรือ 20 นาทีเท่านั้น ฟลอร็องแต็ง กล่าว,ทั้งนี้ สองพี่น้องป็อกบา เตรียมลงสนามดวลแข้งกันอีกครั้ง ในศึกยูฟ่า ยูโรปาลีก รอบ 32 ทีมสุดท้าย นัดที่ 2 ที่ปิศาจแดง จะเบุกไปเยือน แซงต์ เอเตียน ในวันพฤหัสบดีที่ 23 กุมภาพันธ์นี้
ฟลอร็องแต็ง ป็อกบา พี่ชายของ พอล ป็อกบา ยอมรับ เขามีส่วนแนะนำให้น้องชายของเขาย้ายออกจากทีมแมนเชสเตอร์ ยูไนเต็ด เมื่อปี 2012
ฟลอร็องแต็ง ป็อกบา,พอล ป็อกบา,แมนเชสเตอร์ ยูไนเต็ด,พรีเมียร์ลีก,ข่าวกีฬา